CELEX: 31989L0284
Language: bg
Date: 1989-04-13 00:00:00
Title: Директива на Съвета от 13 април 1989 година относно изменение на Директива 76/116/ЕИО относно съдържащите се в торовите продукти калций, магнезий, натрий и сяра

13/ 09
            
            
               BG
            
            
               Официален вестник на Европейския съюз
            
            
               151
            
         31989L0284
   
               L 111/34
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      ДИРЕКТИВА НА СЪВЕТА
   
   от 13 април 1989 година
   относно изменение на Директива 76/116/ЕИО относно съдържащите се в торовите продукти калций, магнезий, натрий и сяра
   (89/284/ЕИО)
   СЪВЕТЪТ НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност, и по-специално член 100а от него,
   като взе предвид предложението на Комисията (1),
   в сътрудничество с Европейския парламент (2),
   като взе предвид становището на Икономическия и социален комитет (3),
   като има предвид мерките, които е необходимо да бъдат приети с цел постепенното завършване на изграждането на вътрешния пазар до 31 декември 1992 г.; като взе предвид, че вътрешният пазар е зона без вътрешни граници, в рамките на която е осигурено свободно движение на стоки, хора, услуги и капитали;
   като има предвид, че Директива 76/116/ЕИО на Съвета от 18 декември 1975 г. относно сближаване на законодателствата на държавите-членки относно торовете (4), последно изменена с Директива 88/183/ЕИО на Съвета (5), установява правила за търговията с твърди торове на ЕИО; като има предвид необходимостта от разширяване на приложното поле на горепосочената директива, така че да обхваща съдържащите се в торовите продукти калций, магнезий, натрий и сяра;
   като има предвид възможността отсега нататък Директива 76/116/ЕИО да може да бъде прилагана занапред и спрямо торове, съдържащи единствено калций, магнезий и сяра,
   ПРИЕ НАСТОЯЩАТА ДИРЕКТИВА:
   Член 1
   За торовете на Общността, фигуриращи в приложение I към Директива 76/116/ЕИО, може да се декларира съдържанието на магнезия, натрия и сярата, при положение, че тези елементи присъстват в тях в количества, които са поне равни на определените в член 2 от настоящата директива минимални прагове и доколкото торовете отговарят на изискванията в приложение I към директива 76/116/ЕИО. Обозначението, посочено в буква б) от член 6 от настоящата директива, се добавя към описанието на съответния тип.
   Член 2
   За торовете на ЕИО, посочени в член 1, може да се декларира съдържанието на магнезия, натрия и сярата само ако те съдържат:
   
               —
            
            
               поне 2 % магнезиев окис (MgO), т.е. 1,2 % Mg,
            
         
               —
            
            
               поне 3 % натриев окис (Na2О), т.е. 2,2 % Na,
            
         
               —
            
            
               поне 5 % серен триокис (SO3), т.е. 2 % S.
            
         Член 3
   1.   По смисъла на настоящата директива, съдържанието на калция, който се счита за хранителен елемент, подлежи на деклариране, без да се засяга параграф 2, само за торовете от типове 1 и 2, както е изброено в приложение I.
   Държавите-членки могат да постановяват декларирането на съдържанието на калция в торовете, предлагани на техните територии, било под формата на окис CaO, било под формата на елементарен калций Са, било в двете форми едновременно.
   За превръщане на съдържанието на калциевия окис до съдържание на калций се използва следната формула:
   
                
            
            
               Калций (Са) = калциев окис (СаО) × 0,715
            
         2.   За торовете, посочени в приложение I, част В на Директива 76/116/ЕИО, предназначени за листна пулверизация, може да се посочва съдържанието на водоразтворимия калций, тогава когато това съдържание отговаря на най-малко 8 % СаО (= 5,7 % Са).
   Член 4
   Торовете, съответстващи на разпоредбите на настоящата директива и нейните приложения може да се придружават от забележката „ТОРОВЕ НА ЕИО“.
   Член 5
   Държавите-членки могат да предвиждат за торовете, предлагани на пазарите на техните територии, декларирането на съдържанието на магнезия, натрия и сярата да става:
   
               —
            
            
               под формата на съдържание на окиси (МgO, Na2O, SO3),
            
         
               —
            
            
               или под формата на съдържание на елементи (Mg, Na, S),
            
         
               —
            
            
               или в двете форми едновременно.
            
         За превръщане на съдържанието на натриевия окис и серния триокис в съдържание съответно на натрий и сяра, се използват следните формули:
   
               —
            
            
               Натрий (Na) = натриев окис (Na2O) × 0,742,
            
         
               —
            
            
               Сяра (S) = серен триокис (SO3) × 0,400.
            
         Когато величината за съдържанието се базира на изчисление, за целите на декларирането се взема стойността, представляваща закръгление с точност до най-близкия десетичен знак.
   Член 6
   Задължителни забележки при обозначаването:
   
               а)
            
            
               забележка „ТОРОВЕ НА ЕИО“, изписана с главни букви;
            
         
               б)
            
            
               обозначение на типа на тора:
               
                           —
                        
                        
                           или съгласно приложение I към Директива 76/116/ЕИО, допълвайки обозначението на типа със забележката „съдържащ…“ наименованието или химичните формули на наличните елементи, предвидени в тази директива. Стойностите за съдържанието на елементите, предвидени в Директива 76/116/ЕИО, може да се допълнят със стойностите за съдържанието на елементите, предмет на приложение I към настоящата директива, поставени в скоби,
                        
                     
                           —
                        
                        
                           или съгласно приложение I към настоящата директива;
                        
                     
         
               в)
            
            
               гарантираното съдържание на всеки хранителен елемент и гарантираното съдържание на формите и/или разтворимостите, когато същите са посочени в приложенията към свързаните с торовете директиви.
            
         Декларирането на съдържанието на хранителните елементи за еднокомпонентните и сложните торове трябва да става в тегловни проценти под формата на цели числа, или в краен случай под формата на десетични дроби.
   Когато даден торов продукт съдържа няколко елемента за деклариране, декларирането на съдържанията става в следния ред:
   N, P2O5 и/или Р,К2О и/или К, СаО или Са, MgO и/или Mg, Na2O и/или Na, SO3 и/или S.
   Формите и разтворимостите на хранителните елементи също се декларират в тегловни проценти, освен за случая, в който приложение I към Директива 76/116/ЕИО предвижда изрично това деклариране да става по някакъв друг начин.
   Декларирането на хранителните елементи става едновременно чрез подходящи химични формули (например: азот (N), фосфор (Р), двуфосфорен петоокис (P2O5), калий (К), калиев окис (К2О), магнезий (Mg), магнезиев окис (МgО), натрий (Na), натриев окис (Na2O), сяра (S), серен триокис (SO3), калций (СаО) и калциев окис (СаО).
   Член 7
   Декларирането на съдържанието на магнезия, натрия и сярата в предвидените в член 1 торове се извършва по един от следните начини:
   
               —
            
            
               общо съдържание, изразено в тегловни проценти,
            
         
               —
            
            
               когато даден елемент е напълно разтворим във вода, декларира се единствено водоразтворимото количество,
            
         
               —
            
            
               общо съдържание и съдържание на водоразтворимата част, изразено в тегловни проценти, когато водоразтворимата част е поне една четвърт от общото съдържание.
            
         Количествата се определят в съответствие с условията на методите на анализ от член 8 на Директива 76/116/ЕИО.
   Член 8
   Допустимите отклонения от декларираните за калция, магнезия, натрия и сярата стойности са до една четвърт от декларираното съдържание на същите елементи при максимум за абсолютните стойности на същите както следва: 0,9 % за калциевия окис, магнезиевия окис, натриевия окис и серния триокис, което отговаря на 0,64 % за калция, 0,55 % за магнезия, 0,67 % за натрия и 0,36 % за сярата.
   Член 9
   Приложение I към Директива 76/116/ЕИО се изменя, както следва:
   
               1.
            
            
               Торовете на ЕИО, Кизерит с калиев сулфат, посочен в приложение II към настоящата директива, се добавя като номер 7 на част А. Еднокомпонентни торове, III. Калиеви торове.
            
         
               2.
            
            
               Торовете на ЕИО, разтвор на калциев нитрат, посочен в приложение II към настоящата директива се добавя като номер 3 на част В. Течни торове 1. Еднокомпонентни торове.
            
         Член 10
   1.   Държавите-членки предприемат необходимите мерки, за да се съобразят с настоящата директива в 12-месечен срок от датата на нотифицирането ѝ (6). Те незабавно информират Комисията за това.
   2.   Държавите-членки съобщават на Комисията разпоредбите от националното законодателство, които те приемат в областта, уредена с настоящата директива.
   Член 11
   Адресати на настоящата директива са държавите-членки.
   
      Съставено в Люксембург на 13 април 1989 година.
      
         
            За Съвета
         
         
            Председател
         
         P. SOLBES
         
      
   
   
      (1)  ОВ С 20, 26.1.1988 г., стр. 5.
   
      (2)  ОВ С 262, 10.10.1986 г., стр. 82 и
   
      ОВ С 47, 27.2.1989 г.
   
      (3)  ОВ С 134, 24.5.1988 г., стр. 6.
   
      (4)  ОВ L 24, 30.1.1976 г., стр. 21.
   
      (5)  ОВ L 83, 29.3.1988 г., стр. 33.
   
      (6)  Настоящата директива е нотифицирана до държавите-членки на 17 април 1989 г.
   ПРИЛОЖЕНИЕ I
   СПИСЪК НА ТОРОВЕТЕ, СЪДЪРЖАЩИ ОСНОВНО ЕЛЕМЕНТИТЕ КАЛЦИЙ, МАГНЕЗИЙ ИЛИ СЯРА
   
               №
            
            
               Наименование на типа.
            
            
               Данни за метода на производството и основните съставки
            
            
               Минимално съдържание на хранителни елементи (тегловни проценти)
               Данни за изразяване на съдържанието на хранителните елементи
               Други изисквания
            
            
               Други данни за наименованието на типа
            
            
               Хранително съдържание, подлежащо на деклариране
               Видове и разтворимост на хранителните елементи
               Други критерии
            
         
               1
            
            
               2
            
            
               3
            
            
               4
            
            
               5
            
            
               6
            
         
               1
            
            
               Калциев сулфат
            
            
               Продукт с естествен или промишлен произход, съдържащ калциев сулфат с различна степен на хидратиране.
            
            
               25 % CaO
               35 % SO3
               
               Калций и сяра, изразени като общо съдържание на CaO и SO3.
               Гранулометричен състав:
               
                           —
                        
                        
                           поне 80 % преминават през сито с размер на отворите 2 мм
                        
                     
                           —
                        
                        
                           поне 99 % преминават през сито с размер на отворите 10 мм.
                        
                     
            
               Може да се добавят обичайните търговски наименования.
            
            
               Общ серен триокис.
               Незадължително: общ калциев окис.
            
         
               2
            
            
               Разтвор на калциев хлорид
            
            
               Разтвор на калциев хлорид с промишлен произход.
            
            
               12 % CaO
               Калцият се изчислява като CaO разтворим във вода.
            
            
                
            
            
               Калциев окис.
               Незадължително: за листна пулверизация
            
         
               3
            
            
               Елементарна сяра
            
            
               Продукт с естествен или промишлен произход, повече или по-малко пречистен.
            
            
               98 % S (245 % SO3)
               Сярата се изразява като общ SO3.
            
            
                
            
            
               Общ серен триокис.
            
         
               4
            
            
               Кизерит
            
            
               Продукт, добиван в мините, съдържащ в качеството на основен елемент магнезиев сулфат монохидрат.
            
            
               24 % MgO
               45 % SO3
               
               Магнезият и сярата се изчисляват като водоразтворими магнезиев окис и серен триокис.
            
            
               Може да се добавят обичайните търговски наименования.
            
            
               Водоразтворим магнезиев окис.
               Незадължително: водоразтворим серен триокис.
            
         
               5
            
            
               Магнезиев сулфат
            
            
               Продукт, съдържащ в качеството на основен елемент магнезиев сулфат хептахидрат.
            
            
               15 % MgO
               28 % SO3
               
               Магнезият и сярата се изчисляват като водоразтворими магнезиев окис и серен триокис.
            
            
               Може да се добавят обичайните търговски наименования.
            
            
               Водоразтворим магнезиев окис.
               Незадължително: водоразтворим серен триокис.
            
         
               6
            
            
               Разтвор на магнезиев хлорид
            
            
               Продукт, получен при разтваряне на магнезиев хлорид с промишлен произход.
            
            
               13 % MgO
               Магнезият се изразява като магнезиев окис.
               Максимално съдържание на калций 3 % CaO.
            
            
                
            
            
               Магнезиев окис
            
         ПРИЛОЖЕНИЕ II
   
               №
            
            
               Наименование на типа.
            
            
               Данни за метода на производството и основните съставки
            
            
               Минимално съдържание на хранителни елементи (тегловни проценти)
               Данни за изразяване на съдържанието на хранителните елементи
               Други изисквания
            
            
               Други данни за наименованието на типа
            
            
               Хранително съдържание, подлежащо на деклариране
               Форми и разтворимост на съставките
               Други критерии
            
         
               1
            
            
               2
            
            
               3
            
            
               4
            
            
               5
            
            
               6
            
         
               7
            
            
               Кизерит с калиев сулфат
            
            
               Продукт, получен от кизерит, свързан с калиев сулфат
            
            
               8 % MgO
               Магнезият се изразява като водоразтворим MgO.
               6 % К2О
               Калият се изразява като водоразтворим К2О.
               Общ MgO + К2О: 20 %
               Максимално съдържание на хлор 3 % Cl.
            
            
               Може да се добавят обичайните търговски наименования.
            
            
               Водоразтворим магнезиев окис
               Водоразтворим калиев окис
               Незадължително посочване на съдържанието на хлор, ако то е по-малко от 3 % Cl.
            
         
               3
            
            
               Разтвор на калциев нитрат
            
            
               Продукт, получен чрез разтваряне във вода на калциев нитрат.
            
            
               8 % N
               Азотът се изразява като нитратен азот, в който амониевият азот е най-много 1 %.
            
            
               Обозначението на типа може, в зависимост от случая, да бъде последвано от една от следните забележки:
               
                           —
                        
                        
                           за листно подхранване
                        
                     
                           —
                        
                        
                           за производство на торови разтвори
                        
                     
                           —
                        
                        
                           за капково наторяване.
                        
                     
            
               Общ азот
               Незадължително:
               
                           —
                        
                        
                           нитратен азот
                        
                     
                           —
                        
                        
                           амониев азот
                        
                     
                           —
                        
                        
                           калций, за случая на някое от приложенията описани в колона 5.